<strong><span style="font-size: large;">INDUSTRIE HOTELIERA NR.98 (MAI 2012) </span>
</strong>
<p align="justify"><strong>GICĂ POPESCU se antrenează în liga… americană</strong></p>
<p align="justify">După aproape trei ani de studii, tatonări şi negocieri americanii de la Marriott s-au hotârât să semneze pentru venirea brandului Courtyard. La Cluj se coace de o de o manifestare în premieră, de care chiar aveam nevoie.  Şi pentru că tot e primăvară au început transferurile de la un hotel la altul. Ca şi în fotbal patronii speră ca noii antrenori-manageri, să le umple buzunarele. Lucru care nu se va întâmpla decât la cei care vor avea încredere şi răbdare.</p>


<hr />
<p align="justify"><strong>INVESTIŢII
</strong><strong>Courtyard a intrat în Bucureşti</strong></p>
<p align="justify">Peste aproximativ un an şi jumătate la Bucureşti se va deschide al doilea hotel din lanţul Marriott International Inc. şi primul sub brandul Courtyard Marriott. Parteneriatul pentru construirea, dezvoltarea şi operarea acestui hotel a fost semnat la sfârşitul lunii aprilie între compania Gică Popescu Hotels, al cărui preşedintele este fostul fotbalist Gheorghe Popescu şi John Litzenberger, vicepreşedinte la Marriott International Lodging Development Europe. Hotelul va fi amplasat în sectorul 1, pe un teren din apropierea vechii clădiri a Primăriei. El va beneficia de o foarte bună poziţionare faţă de centrul oraşului şi de porţile feroviare şi aeriene ale Capitalei. Courtyard Marriott Bucharest Hotel va fi operat pe baza unui contract de management direct, au anunţat oficialii companiei Trend Hospitality, care au asigurat consultanţa pentru acest parteneriat. Investiţia e cotată la circa 20 de milioane de euro. Lucrările de construcţie vor începe în luna iulie. Proiectul aparţine biroului Architect Service. Hotelul va activa la categoria de 4 stele. El va oferi 146 de camere, 4 săli de conferinţă, bar, spa şi spaţii comerciale.
“Avem deja o poveste de succes în România, cu JW Marriott Bucharest Grand Hotel, şi sunt sigur că o putem repeta şi pentru noul Courtyard Marriott. Suntem încântaţi de iniţiativa lui Gică Popescu de a dezvolta acest proiect şi aşteptăm cu nerabdare deschiderea oficială”- a precizat vicepreşedintele John Litzenberger. Gheorghe Popescu  s-a arătat mulţumit că “după negocieri de lungă durată, managementul Marriott International a considerat că un nou proiect marca Marriott în România este oportun şi de viitor. Este un semn de încredere că putem realiza proiecte de lungă durată. Sunt încântat de parteneriatul cu Marriott International dar şi de faptul că vom dezvolta investiţia aici, în România”. Primul hotel  al brandului Courtyard Marriott a fost deschis în 1983. Azi în întreaga lume activează 900 de astfel de complexe.</p>


<hr />
<p align="justify"><strong>PREMIERĂ</strong></p>
<p align="justify"><strong>Travel Tech va fi în octombrie</strong></p>
<p align="justify">Prima conferinţă din Europa de Est dedicată tehnologiei în turism, un eveniment adresat profesioniştilor din domeniu, se va desfăşura pe 10 octombrie la Grand Hotel Italia din Cluj Napoca. „Travel Tech Conf - New Tech, Social Media and Marketing in 2012’s Tourism” este un eveniment marca Global-Conf.ro şi face parte dintr-un amplu proiect de conferinţe dedicat tehnologiilor aplicate. Manifestarea va contribui la dezvoltarea şi afilierea industriei turismului românesc la standarde internaţionale, prin punerea în discuţie a unor teme de interes precum tehnologii şi trenduri, strategii de marketing, promovarea prin social media etc. „Ne propunem ca evenimentul să aducă o nouă viziune asupra business-ului turistic şi să intre în agenda conferinţelor profesioniste precum cele de la Londra, Berlin sau Koln” – declară preşedintele Global-Conf.ro, Florin Dradiciu. Manifestarea va atrage participarea unor reprezentanţi din Germania, Olanda, Polonia, Ungaria, Italia şi România, a unor companii ca: Amadeus, MerlinX, Neckermann, Sabre, Travelport, Zoover etc. „Travel Tech 2012” este un eveniment de tip Business 2 Business, la care sunt aşteptaţi să participe angajaţi, manageri sau acţionari din domeniul turismului: turoperatori, hotelieri, companii aeriene, dezvoltatori web, marketeri, sisteme GDS şi CRS. Cei care vor să participe se pot înscrie achitând taxa de înregistrare şi completând  formularul ce se regăseşte pe site-ul evenimentului: <a href="http://www.global-conf.ro/travel/" target="_blank">http://www.global-conf.ro/travel/</a>. Traveller Magazin este unul dintre principalii Parteneri Media ai evenimentului.</p>


<hr />
<p align="justify"><strong>TOP MANAGEMENT</strong>
La Hercesa, Grecu - la Carol, Antonio
Două schimbări în structurile de management au fost anunţate în această lună. Compania Hercesa, ce deţine şi hotelul Cişmigiu, a optat pentru un business manager în persoana Georgetei Grecu, fost director de vânzări şi marketing la Capital Plaza Hotel, anterior la Starlight Suite Hotels şi Sofitel. Şi Carol Parc a făcut o nouă achiziţie. Proprietarul lui, doamna Sylvia Petre, a anunţat că hotelul are un nou  executive chef în persoana lui Marco Antonio Cano Ruiz, de origine spaniolă. El a preluat bucătăria exclusivistului restaurant Poem.</p>


<hr />
<p align="justify"><strong>EXPRESII</strong>

Residence merge pe… Bio Naturals
Hotelurile Residence Domenii Plaza, Arc de Triomphe şi complexul La Conac, ce se integrează în conceptul boutique hotel, reprezintă locaţii ideale pentru turiştii care doresc să descopere farmecul "Micului Paris". Lux, intimitate, stil şi servicii personalizate ... sunt câteva din caracteristicile ce descriu personalitatea hotelurilor marca Residence. Incluse în Catalogul Hotelurilor Exclusiviste, locaţiile amintite acordă o foarte mare atenţie protejării mediului şi a confortului oaspeţilor săi. Din dorinţa de a redefini calitatea serviciilor oferite, hotelurile Residence îşi răsfaţă acum oaspeţii cu o experienţă unică şi memorabilă în acelaşi timp, iniţiate de cosmeticele bio din gama Naturals oferite de Concept Hotels.

Experienţa Naturals este măgulitoare, îmbinând în mod agreabil elemente florale şi păstrând supremaţia parfumului de crin. Decorul cosmetic este completat cu căldura lemnului de cedru, nuanţând eleganţa miresmelor de mosc şi flirtând cu senzaţiile dulci ale florilor de măr.
<strong>ANGELA SIMION &amp; ALEX BARBU</strong></p>