<strong><span style="font-size: medium;">TRAVEL NR.84 (MARTIE 2011)
</span>2010 – ANUL INVESTIŢIILOR ÎN ÎNCREDERE</strong>

<a href="../../foto/84/poze/Travel.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Travel-1.jpg" border="0" alt="" width="200" height="325" align="left" /></a>Demersurile  din ultimul an ale Asociaţiei Naţionale a Agenţiilor de Turism (ANAT)  pentru consolidarea imaginii agenţiilor de turism au început să   genereze efectele aşteptate. Acestea se “conjugă” şi cu ţepele trase de  către agenţii de turism fantomă, care au încasat banii românilor amatori  de preţuri chilipir şi au dispărut rapid de pe piaţă, sau chiar de  către unele agenţii acreditate ANAT. O mare parte din consumatorii de  vacanţe nu mai sunt dispuşi să se lase “păcăliţi”. Ca urmare au   perceput pozitiv mesajele transmise de către organizaţia amintită dar şi  adevarata  valoare a consultanţei oferită de  agenţiile de turism, mai  ales în această perioadă de criză economică. Toate acestea au condus,  conform estimărilor,  la creşterea cu circa 10% a încrederii în  agenţiile de turism în România – spune Corina Martin, liderul ANAT.

&nbsp;

&nbsp;

<strong>Setea de consultanţă</strong>

Creşterea s-a regăsit în special în turismul  intern, mai mulţi români alegând agenţiile pentru turismul montan, rural  sau de litoral. În plus, din ce în ce mai multe agenţii au creat  site-uri profesioniste, prin care se pot face rezervări şi la care  apelează din ce în ce mai mulţi turişti. Sistemele de rezervări ale  agenţiilor de turism oferă avantajul încrederii, al unei persoane de  contact şi faptul că turistul poate să solicite şi consultanţă înainte  de a efectua rezervarea. Pe de altă parte, agenţiile de turism sunt cele  care promovează programe de early booking, pe cele ce include diferite  promoţii ori discounturi, şi tot ele organizează chartere cu avionul sau   autocarul pe diverse destinaţii.

Dragoş Anastasiu, preşedintele Eurolines, spune că  „rolul  consultanţei va fi  decisiv în selectarea unei agenţii de către  consumatorii de vacanţe. Sunt lucruri pe care internetul nu le poate  explica, chiar dacă oferă informaţii, conexiuni şi trimiteri spre  diverse site-uri de vacanţă. Apoi mai este vorba de calitatea  consultanţei, profesie modernă pentru care trebuie să ai vocaţie şi  aptitudini. E vorba de convingerea clientului că i-ai oferit un produs  bun. Dacă va fi mulţumit se va întoarce la agenţia ta. Pentru aceasta  este nevoie de multă persuasiune. Tot mai mulţi români descoperă că  Eurolines nu mai este doar o firma de transport, ci a devenit cea mai  mare reţea de agenţii de turism din România. Anul trecut  am investit în  traininguri, în dezvoltarea sistemelor IT şi în popularizarea  conceptului de “travel hypermarket”. În acest scop am deschis noi  agenţii: în Bucureşti (Băneasa Mall – Feeria, Complexul Cora Pantelimon  şi în Bulevardul Obregia), Ploieşti şi Oradea (a doua agenţie în acest  oraş), respectiv  în Sinaia şi Câmpina. Deţinem acum 49 de agenţii în  toată ţara (dintre care cinci francize), la care se adaugă aproximativ  500 de revânzători”.

<strong>Forrester Research: E vorba de frustrare!</strong><a href="../../foto/84/poze/Travel-2.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Travel-2.jpg" border="0" alt="" width="200" height="342" align="right" /></a>

Fenomenul de reîntoarcere a publicului la  serviciile agenţiilor de turism a început în Statele Unite. Un studiu al  Forrester Research, relevă faptul că, în 2010, procentul de turişti  leisure interesaţi să apeleze la agenţiile de turism în defavoarea  site-urilor web a crescut la 28%, comparativ cu 23%, cu doi ani în urmă.  Această evoluţie în favoarea agenţiilor de turism este extraordinară,  ţinând cont că SUA reprezintă prima ţară care a descoperit internetul,  iar turiştii americani practică de foarte mult timp rezervările online.  Potrivit aceluiaşi studiu 28% dintre turiştii de leisure din SUA care  îşi făceau singuri rezervări online au declarat, că ar fi interesaţi să  meargă din nou la o agenţie de turism tradiţională, procentul fiind în  creştere cu 5% mai mare în 2010, faţă de 2008. Mai mult, un studiu  similar punctează faptul că numărul turiştilor de leisure  - care s-au  folosit de Web pentru planificarea călătoriei şi rezervări-, a coborât  la 46% în 2009, de la 53% în 2007. Unii analişti americani sunt de  părere că respectivele constatări reflectă un grad crescut de frustrare  faţă de site-urile care în loc să simplifice procesul de travel îl  îngreunează. Potrivit unui studiu realizat de Societatea Americană a  Agenţilor de Turism (ASTA) privind importanţa agenţiilor de turism, la  ora actuală, acestea vând în toată lumea 51% din biletele de avion, 87%  din toate croazierele, 81% din circuite şi pachetele turistice, 45% din  închirierile de maşini şi 47% din hoteluri.

<strong>Un computer nu face acest lucru</strong>

<a href="../../foto/84/poze/Travel-6.jpg" target="_blank"><img src="../../foto/84/poze/mici/Travel-6.jpg" border="0" alt="" width="200" height="150" align="left" /></a>O  explicaţie pertinentă este oferită de agentul de turism Suzanne Burr, a  cărei afacere este în ultima vreme din ce în ce mai înfloritoare:  „Oamenii apăsau butonul pe câteva din aceste siteuri şi asta era tot. Nu   exista nimeni care să pună o întrebare. Nimeni care să ceară ajutor.  Când vine vorba de cheltuit bani în realitate, şi au nevoie de un sfat,  oamenii se întorc către agenţii, deoarece acestea empatizează. Un  computer nu face acest lucru.”

<strong>DOINA CONSTANTINESCU</strong>