Din 20 iunie  2015 prima companie de smart flying din România, va introduce noi curse regulate cu 2 frecvențe pe săptămână, respectiv Bacău – Catania și retur. Oficialii companiei au anunțat că vor continua dezvoltarea bazei operaționale externe din Torino (Ceselle) prin introducerea a două noi destinații, Bari și Ibiza. Zborurile de Torino – Bari vor fi operate în fiecare zi de luni miercuri și vineri, iar Torino - Ibiza se va bucura de 2 frecvențe pe săptămână. Și baza operațională din Larnaca va avea o creștere a numărului de frecvențe. Ruta Larnaca – Atena se va opera cu 10 frecvențe săptămânale (față de 7 până acum), iar la zborurile către Salonic se va adăuga încă o frecvență (în prezent sunt 3 frecvențe pe săptămână).
<a href="http://www.travellermagazin.ro/arhiva/wp-content/uploads/2015/08/Blue-Milano.jpg"><img class="alignnone size-full wp-image-3833" src="http://www.travellermagazin.ro/arhiva/wp-content/uploads/2015/08/Blue-Milano.jpg" alt="Blue-Milano" width="1024" height="681" /></a>

Conform transportatorului  român pasagerii ce vor călători pe noua rută Milano Bergamo - Constanța în perioada mai - iunie 2015, vor beneficia de Fast Track gratuit în Aeroportul Milano Bergamo. Fast Track este un serviciu ce vă permite să ajungeți mult mai repede la avion. După ce ați încheiat formalitățile de check-in, puteți scana codul de bare de pe cartea de îmbarcare și veți intra pe culoarul special Fast Track, cu acces rapid către controlul de securitate.

De asemenea, Blue Air a mai anunțat că pe rutele din Italia - ca urmare a deschiderii EXPO MILANO 2015 (ce va reuni peste 140 de țări, pe o suprafață de peste 1 milion de metri pătrați între 1 mai -31 octombrie), vor putea fi rezervate odată cu biletul de avion și bilete de intrare la această expoziție internațională. Biletele de avion sunt disponibile la cele mai mici tarife, online pe www.blueairweb.com, prin Call Center sau la cele peste 3 000 de agentii partenere.

<strong>FLORIDA: Record mondial cu participare românească
<a href="http://www.travellermagazin.ro/arhiva/wp-content/uploads/2015/08/RecordParasutism.jpg"><img class="alignnone size-full wp-image-3835" src="http://www.travellermagazin.ro/arhiva/wp-content/uploads/2015/08/RecordParasutism.jpg" alt="RecordParasutism" width="1024" height="683" /></a>
</strong>

<strong>Pe 26 martie 2015, la Z-Hills, Florida, SUA, a fost stabilit un nou record mondial de paraşutism la categoria "Formaţii Mari în cădere liberă - secvenţial</strong>". Performanţa este de 122 paraşutişti cu 2 prinderi. La realizarea recordului au participat paraşutişti din ţări printre care: SUA, Germania, Mexic, Franţa, Marea Britanie, Japonia, Rusia, Canada, Elveţia, Argentina, Italia şi România care a fost reprezentată de Andreea Piştea Ionescu, sportivă legitimată la Aeroclubul României.Cu o experiență de peste 18 ani Andreea a mai participat și la alte premiere mondiale - ne-a declarat George Rotaru, directorul general al Aeroclubului României.

<strong>MAI MULTE ZBORURI DIN BUCUREȘTI CĂTRE BERLIN</strong>

airberlin a dublat, de la sfârșitul lunii martie, numărul de zboruri din Bucureşti către Berlin. Compania operează zboruri de două ori pe zi către capitala Germaniei, extinzându-şi reţeaua de rute cu douăsprezece noi destinaţii de legătură. „Europa de Est este o piaţă emergentă importantă pentru airberlin. Prin intermediul frecvenţei zilnice suplimentare extindem oferta pentru călători dinspre şi către Bucureşti. De acum, pasagerii care călătoresc în scop de afaceri au posibilitatea de a zbura în cursul dimineţii din Bucureşti către Berlin şi de a se întoarce în aceeaşi seară, sau de a
petrece două zile întregi în Berlin cu o singură noapte de cazare. La rândul lor pasagerii care călătoresc în scop turistic beneficiază de legături noi via Berlin către destinaţii precum Madrid, Palma de Mallorca, Chicago etc” - afirmă Mohammed Nasr, Area Manager Eastern Europe al airberlin. ”Datorită celei de-a doua curse din Berlin şi a intervalelor reduse de transfer între avioane, sunt disponibile curse de legătură suplimentare spre Orientul Apropiat, Asia, Australia şi Africa”- a adăugat Ștefan Ciobanu, Key Account Manager for Romania.