<p align="JUSTIFY"><span style="font-family: Times New Roman,Times New Roman,serif;"><span style="font-size: large;">30 de producători de vin, 6 <span lang="ro-RO">ț</span>ări participante, sute de specialiști sosiți aici de pe dealurile podgoriilor, din cramele secrete ori coborâți de la catedre. 58 de parteneri media naționali dintre care 20<span lang="ro-RO"> de</span> cunoscători ai vinului și oenoturismului. </span></span></p>
<p align="JUSTIFY"><span style="font-family: Times New Roman,Times New Roman,serif;"><span style="font-size: large;">De ce a devenit orașul de pe malurile Begăi o Capitală a Vinului? În primul rând pentru că s-a dedicat cu pasiune și devotament, de cînd a bătut primul gong (a se citi - s-a deschis în 2004 primul expo-salon de vinuri). Apoi datorită echipe<span lang="ro-RO">i</span> condusă de către Lucia Pârvu - somelier, promotor, organizator, investitor în relațiile cu mass media de specialitate (iată o nouă profesie) și mai ales amprenta de marcă pusă pe fiecare ediție a Vinvest și a Vintest. Timp de 13 ani, publicul timișorean a fost educat să descopere, să în<span lang="ro-RO">ț</span>eleagă, să iubească vinul. Și recenta ediție s-a adresat cu prioritate consumatorului final, care, ulterior, la hipermarket, supermarket, magazine de specialitate sau HoReCa (hoteluri, restaurante, catering) va recunoaște vinurile degustate<span lang="ro-RO">.</span> Alături de producători s-au regăsit în salon utilaje pentru îngrijirea plantațiilor, sisteme de susținere<span lang="ro-RO">, întreținere și protejare a </span> viței de vie, echipamente profesionale <span lang="ro-RO">de etichetare și îmbuteliere, </span>accesorii pentru vin<span lang="ro-RO"> etc</span>. În acest an au participat în calitate de expozanți reprezentanți din <span lang="ro-RO">6</span> țări: România, Republica Moldova, Serbia, Ungaria, Germania, Portugalia și Italia. Ediţia a 13-a a Salonului Internaţional de Vinuri V<span lang="ro-RO">invest</span> a fost găzduită de Centrul Regional de Afaceri Timișoara unde timp de de trei zile (20-22 aprilie)<span lang="ro-RO">.</span></span></span></p>
<p lang="ro-RO" align="JUSTIFY"><strong><span style="font-family: Times New Roman,Times New Roman,serif;"><span style="font-size: large;">Cavaleri ai vinului scoateți dopul</span></span></strong></p>
<p align="JUSTIFY"><span style="font-family: Times New Roman,Times New Roman,serif;"><span style="font-size: large;">Printre oficialități<span lang="ro-RO">le care au acordat o atenție deosebită evenimentului s-au numărat</span> europarlamentarul Maria Grapini, Florica Chiriță – Director General <span lang="ro-RO">CCIAT</span>, Titu Bojin – Președintele Consiliului Județean, Florin Faur - Director General APIA, reprezentanți ai Ordinului Saint Teodor din Vârșeț, delegația Organizației Turistice Vîrșeț, Dan Boboc, Ioan Nămoloșanu și Arina Antoce, trei dintre liderii ADAR etc. Un moment <span lang="ro-RO">special</span> a fost primirea în r<span lang="ro-RO">â</span>ndul Cavalerilor Ordinului Sfântului Teodor a domnului Iavor Radovankovici. Ca în fiecare an s-au înregistrat participări în premieră: Casa de Vinuri Cotnari, Crama Hermeziu, Tata și Fiul, Villa Vinea, Casa de Vinuri Hu<span lang="ro-RO">ș</span>i, Asocia<span lang="ro-RO">ț</span>ia Vitipomicola Buzia<span lang="ro-RO">ș</span> Silagiu, Crama Thesaurus, Crama Aramic, a distribuitorului de distilate Perun, precum și revenirea la eveniment a renumitului producător de vin – Cotnari și a Stațiunii de Cercetare-Dezvoltare pentru Viticultură și Vinificație Bujoru. Prezența investitorilor în salon a<span lang="ro-RO"> creat </span>plusvaloare evenimentului. Dintre ace<span lang="ro-RO">ș</span>tia amintim: Vasile Lungu, Crama Hermeziu; Doru Husarciuc, Crama Dealul Dorului; Eugen Seracin, Domeniile Sara; Valentin Chelaru, Domeniul Kelaru; Mariana Gîrniță, Domeniile Vînju Mare; Victor Deleanu, Casa de Vinuri Cotnari; Ștefan Ionescu, 1000 de Chipuri<span lang="ro-RO"> etc. La standul ultimului producător am remarcat promovarea ediției limitate a unui vin roșu sec (Fetească neagră/Shiraz/Cabernet Franc), prezentat la sticlă dar și în casetă de lemn - e vorba de creația Wild Carpathia, comandat de Charlie Ottley producătorul serialului. Produs și îmbuteliat de către Divine Area, vinul s-a bucurat de o foarte bună primire. </span>Dar una dintre marile atracții ale salonului a fost Roulette de Vin, organizat de Valdo Invest care pe perioada a circa 4 ore a antrenat marea majoritate a <span lang="ro-RO">participanților</span>.</span></span></p>
<p lang="ro-RO" align="JUSTIFY"><strong><span style="font-family: Times New Roman,Times New Roman,serif;"><span style="font-size: large;">Soiuri vechi, distincții noi</span></span></strong></p>
<p align="JUSTIFY"><span style="font-family: Times New Roman,Times New Roman,serif;"><span style="font-size: large;">Salonul a fost vizitat de peste 2 600 de persoane. S-a vândut vin<span lang="ro-RO">!</span> Da, fără îndoială, majoritatea participanților fiind mulțumiți de scorurile comerciale înregistrate. Dar marele câștig îl reprezintă participarea activă cu concepte de marketing prietenoase, ele reprezentând o parte dintre cele mai bune soluții de creștere a vizibilității companiilor implicate. În paralel cu Vinvest s-a desfășurat și a 11-a ediție a Concursul Naţional de Vinuri şi Băuturi Alcoolice, organizat în colaborare cu ADAR<span lang="ro-RO"> (</span>20-21 aprilie<span lang="ro-RO">).</span> Concursul VINVEST a adunat 122 probe. 30% din acest<span lang="ro-RO">ea</span> au primit distincţii. S-au acordat medalii de aur, medalii de argint, dar și trei Mari Medalii de Aur<span lang="ro-RO">:</span> la vin alb<span lang="ro-RO"> -</span> Crama Buduresca, Sauvignon Blanc Premium 2015<span lang="ro-RO"> (87,2 puncte)</span>; vin rose<span lang="ro-RO"> -</span> pentru Crama Hermeziu, Cabernet Sauvignon Rose 2015<span lang="ro-RO"> (86,2 puncte)</span>; vin rosu <span lang="ro-RO"> - </span>Vincon România pentru Pinot Noir 2015<span lang="ro-RO"> (86,2 puncte)</span>. <span lang="ro-RO">O altă noutate:</span> a fost lansată<span lang="ro-RO"> a 3-a ediție a cărții</span> <span lang="ro-RO">”</span>Vechi Soiuri Românești de Viță de Vie<span lang="ro-RO">”</span> <span lang="ro-RO">semnată de</span> Ion M. Pușcă<span lang="ro-RO">. Volumul a fost premiat de către</span> Organizația Internațională a Viei și Vinului – Paris, Academia Oamenilor de Știință din România, Liga Scriitorilor Români. Această <span lang="ro-RO">lucrare a apărut prin devotamentul</span> domnului Constantin Dinel Cucu.</span></span></p>
<p lang="ro-RO" align="JUSTIFY"><strong><span style="font-family: Times New Roman,Times New Roman,serif;"><span style="font-size: large;">Recaș - Marea provocare</span></span></strong></p>
<p align="JUSTIFY"><span style="font-family: Times New Roman,Times New Roman,serif;"><span style="font-size: large;">Jurnaliştii acreditați au participat la o vizită cu degustare de vinuri la cramele Recaș, unde au avut posibilitatea să vadă noile plantațiile de vie și tehnologii, colecțiile de vinuri, care recomandă Recașul drept unul dintre cei mai importanți investitori din industria vinului românesc. Degustările au fost, se înțelege, însoțite de mâncăruri tradiționale și voie bună. Traveller Magazin a fost unul dintre cei mai apreciați Parteneri media ai evenimentului.</span></span></p>
<p align="JUSTIFY"><strong><span style="font-family: Times New Roman,Times New Roman,serif;"><span style="font-size: large;">MARIAN &amp; DOINA CONSTANTINESCU</span></span></strong></p>